Diari Oficial de la Generalitat Valenciana


Sumari del DOGV 2823, del 10-09-1996 (1996/839155)

ORDRE d'11 de juny de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament, en els nivells educatius que s'especifiquen en l'annex, a diversos centres docents privats.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2823

Data del DOGV
:   10-09-1996

Secció del DOGV
:   ALTRES DISPOSICIONS

Número del document
:   1996/839155


Data del document
:   11-06-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'11 de juny de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament, en els nivells educatius que s'especifiquen en l'annex, a diversos centres docents privats.   
Els expedients han sigut iniciats a petició dels representants de la titularitat del centres, el quals sol·liciten autorització d'obertura i funcionament en els nivells educatius que s'indiquen en l'annex.  
La Direcció General de Centres Docents ha declarat, mitjançant resolucions individuals per a cada centre, l'adequació de les instal·lacions proposades, pel que fa a espais educatius, a allò disposat en el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris.  
Tots els expedients tenen l'informe favorable de la Unitat Tècnica de Construccions i la relació de professors i titulacions respectives o, si pertoca, el compromís d'aportar-la abans de l'inici de les activitats educatives corresponents.  
Vista la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1487/1994, d'1 de juliol (BOE de 28 de juliol); el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 35 de la Llei de Govern Valencià,  
ORDENE:  
Primer  
Autoritzar l'obertura i funcionament, en els nivells educatius que s'indiquen per a cadascun dels centres que es relacionen en l'annex, amb el número d'unitats i capacitat màxima de llocs escolars que s'hi especifiquen i amb efectes des de l'inici del curs escolar 1996/97.  
Segon  
Modificar simultàniament l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre. Aquestes modificacions tindran efectes progressius i simultanis a l'extinció dels ensenyaments anteriors a la nova ordenació del sistema educatiu, d'acord amb el calendari d'implantació de la Llei Orgànica 1/1990, d'Ordenació General del Sistema Educatiu.  
DISPOSICIONS ADDICIONALS  
Primera  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial corresponent, la qual haurà d'aprovar-la, amb l'informe previ de la inspecció educativa, abans de l'inici de les activitats educatives corresponents.  
Segona  
Els centres hauran de complir allò disposat en l'article 6 del Reial Decret 1004/1991 (BOE de 26 de juny), i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com ho exigeix l'article 110.3 de la Llei 30/1992.  
València, 11 de juny de 1996  
La consellera de Cultura, Educació i Ciència,  
MARCELA MIRó PÉREZ  
ANNEX  
Centre: Fundació Flors.  
Titular: Fundació Flors.  
Domicili: c/ Ermita, 259.  
Localitat: Vila-real.  
Província: Castelló.  
Codi: 93643932.  
Ensenyaments que s'autoritzen:   
- Educació Infantil primer i segon cicle, amb 6 unitats i 111 llocs escolars (1r cicle 41 llocs escolars i 2n cicle 70 llocs escolars).  
- Educació Primària amb 6 unitats i 150 llocs escolars.  
- S'autoritza així mateix al centre a impartir provisionalment vuité de EGB, durant el curs escolar 1996/97.  
Composició resultant de la resta del centre:  
- Formació Professional en els termes actualment autoritzats.  
Centre: Sagrado Corazón.  
Titular: Congregació RR. Sagrado Corazón.  
Domicili: Plaça Santa Magdalena Sofía, 1.  
Localitat: Godella.  
Província: València.  
Codi: 50583759.  
Ensenyaments que s'autoritzen: Educació Especial, suport a la integració amb tres unitats.  
Composició resultant de la resta del centre:  
- 9 unitats d'Educació Preescolar amb 304 llocs escolars.  
- 18 unitats d'Educació Primària amb 450 llocs escolars.  
- 16 unitats d'ESO amb 480 llocs escolars.  
- 8 unitats de Batxillerat amb 280 llocs escolars, modalitats: Humanitats i Ciències Socials, i Ciències de la Naturalesa i de la Salut.  
Centre: Antonio Ramos Carratalá.  
Titular: Caja de Ahorros del Mediterráneo.  
Domicili: c/ Miguel Jiménez Reyes, 18-22.  
Localitat: Alacant.  
Província: Alacant.  
Codi: 69517432.  
Ensenyaments que s'autoritzen: Educació Primària amb 6 unitats i 150 llocs escolars.